*Татарстан Республикасы*

*Кайбыч муниципаль районы*

*Кайбыч авыл җирлеге Советының һәм башкарма комитетының 2021 нче елда эшләнгән эшенә отчеты һәм алда торган бурычлар.*

**Хәерле көн, хөрмәтле Альберт Ильгизарович,**

**хөрмәтле авылдашлар, җитәкчеләр,**

**чакырылган иптәшләр!**

**Рөхсәт итегез Олы Кайбыч авыл җирлегенең 2021 елда эшләнгән эшләргә кыскача анализ ясарга, 2022 елга планнар белән таныштырырга.**

Олы Кайбыч авыл  **җ**ирлеге үзенең эшен т**өзелгән еллык план нигезендә, авыл җирлеге Советы** уставына таянып, халык м**әнфәгатьләрен исәпкә алып оештырды.**

Социаль-көнкүреш проблемаларын, экономик яктан туган сорауларны чишү, тирә-якны яшелләндерү, өмәләр һәм бәйрәмнәрне оешкан төстә уздыру – болар барысы да авыл җирлеге аша уза. Ә иң мөһиме авыл **җирлегенә** мөрә**җ**әгать иткән, хәрбер авылда яшәүчегә индивидуаль якын килеп, барлык сорауларын канәгатьләндерү – безнең иң төп бурычыбыз булып тора.

Төп финанс документы булып авыл җирлеге бюджеты тора.

**АВЫЛ ҖИРЛЕГЕ БЮДЖЕТЫ**

Олы Кайбыч авыл жирлеге Советы һәм башкарма комитеты ел саен уз бюджетын кабул итә.

Бюджетның керем өлеше физик затларның керем салымыннан, жир салымыннан, затларның мал-мөлкәтенә салына торган, налоглардан, дотация һәм субвенциядән тора.

2021 нче елда керем өлешенең планы 18 млн. 531 мең сум булса, үтәлеш 19 млн 60 мең сумны тәшкил итте. Чыгым өлешенең планы 19 млн. 293 мең 566 сум булса, ел ахырына үтәлеш 19 млн 279 мең 684 сумны тәшкил итте. Бюджетта каралган акча урынлы файдаланылды, керем һәм чыгым өлешенең үтәлеше 100% булды.

Авыл җирлеге башкарма комитетының бюджеты үзебездән җыелган салымнар исәбенә тулыландырыла. Аның планы 3 млн 592 мең сум булса, үтәлеш 4 млн 48 мең сум, ягъни 112 % булды.

* 2021 нче елда физик затлар мөлкәтенә салым планы 518 мең 700 булса, үтәлеш 572 мең 676 сум (планга карата 104 %),
* җир салымының планы 1 млн 28 мең сум - 1 млн 117 мең 632 сум җыелды (үтәлеш 108 %).
* шушы җирлектә урнашкан учреждениеләрдә, агрофирма составында һәм шәхси кибетләрдә эшләүчеләрдән тотылган физик затлар кеременә салымның 4 проценты авыл җирлегенә күчә. Аның планы 1 млн 802 мең 400 сум булса, үтәлеше 2 млн. 99 мең 818 сум, 116 % булды. Бу налогның үтәлеше кешеләрнең хезмәт хакы алуыннан һәм аның күләменә бәйле.

Авыл җирлеге бюджетының нигезен тәэмин итүче җир һәм милек салымнарын, пай җирләренә салымны төрле сәбәпләр белән түли алмаучылар калды һәм алар недоимка исемлегенә кереп утырдылар.

Безнең алда недоимканы җыеп бетерү бурычы тора. Авыл җирлегенең барлык эшләре дә вакытында эшләнсен өчен (урам утларын төзәтү, урамнарны чистарту, янгынга каршы чаралар һәм башкалар) бюджетның вакытында доход өлеше тулыландырылырга тиеш. Шуңа күрә, халыкның барлык төр салымнарны вакытында түләвеннән, безнең җирлектә яшәүчеләрнең тормыш шартлары, аларга уңайлыклар булдыру тора.

|  |  |
| --- | --- |
| 2022 елга план  Жир налогы – 1 млн. 719 мең  Шәхси милек налогы – 552 мең 200  Физик затларның керем салымы – 1 млн 772 мең  Мөлкәт арендалау – 265 мең 400  Бердәм авыл хуҗалыгы салымы – 133 мең 900  Барлыгы 4 млн 442 мең 500 сум. | **Слайтта гына күрсәтелә**  **Сүз белән әйтмәскә пауза ясарга** |

**ЙОРТ ҺӘМ ҖИРНЕ ТЕРКӘҮ**

2021 нче елда “Авыл территорияләренкомплекслы үстерү” дәүләт программасы буенча безнең җирлектә 8 гаилә субсидия алырга чиратта торалар.

|  |  |  |  |  |
| --- | --- | --- | --- | --- |
|  | Олы Кайбыч | Иске Чәчкаб | Афанасьевка | Симәки |
| Барлык йортлар саны | 709 | 155 | 46 | 30 |
| Кеше яши торган йортлар | 621 | 127 | 36 | 18 |
| Буш йортлар | 88 | 28 | 10 | 12 |
| Шул исәптән вакытлыча кеше яши торган йортлар | 9 | 3 | 0 | 2 |
| Регистрация үткән йортлар | 662 | 147 | 37 | 25 |
| Регистрация үтмәгән йортлар | 47 | 8 | 9 | 5 |

Олы Кайбыч авылында 709 йорт исәптә тора, шуларның 621сендә кеше яши, 88 буш йортлар тәшкил итә. Күчемсез милек хуҗаларының күбесе үзләренең милекләрен теркәүне 93% төгәлләделәр. Олы Кайбыч авылында 47, Иске Чәчкаб авылында 8, Афанасьевка авылында 9 һәм Симәки аылында 5 теркәү үтмәгән йортлар калды.

Бу урында шуны искәртеп үтәсем килә.

Җир кишәрлегенә һәм торак йортка дәүләт теркәве узмаган очракта, билгеләнгән тәртип нигезендә, дәүләт кадастр исәбенә алу һәм милек хокукын теркәү буенча гамәлләрне башкаруыгызны сорыйбыз.

Гадәттә, күчемсез милеккә ике документ булырга тиеш.

1. Объектка хокук булуын раслый торган документ. Бу хосусыйлаштыру килешүе, сату-алу килешүе, җиргә милек турында таныклык, җир кишәрлеген тапшыру турындагы Карар, мирас алу хокукы турындагы таныклык, суд карары һәм башка документлар булырга мөмкин.

2. Милек хокукына дәүләт теркәве турындагы таныклык яки ЕГРН нан выписка. Ягъни сезнең милекнең Росреестрда булуы турындагы документ булырга тиеш. Әгәр мондый документ юк икән, тиз арада теркәргә кирәк.

Барлык сораулар буенча күп фунцияле үзәккә 2 10 14 телефон номеры һәм җир һәм мөлкәт мөнәсәбәтләре палатасына 2 12 15 телефон номеры буенча мөрәҗәгать итүегезне сорыйм.

Күп кенә очракта кешеләр яңа йорт салгач иске йортларын сүтеп ташлыйлар, ләкин учеттан төшерергә оныталар. Моны да исегездә тотсагыз иде.

**АВЫЛ ҖИРЛЕГЕНДӘ ШӘХСИ ХУҖАЛЫКЛАР**

Бүгенге көндә авыл җирлегендә шәхси хуҗалыкларны үстерү һәм халыкның активлыгын арттыру - иң мөһим чараларның берсе булып тора. Шәхси хуҗалыклар авылда яшәүчеләрнең таяныч ноктасы булып санала. Авыл кешесе үзенең бакчасы, терлек-туары аша гаилә бюджетын шактый тулыландыра.

Дәүләттән төрле программалар һәм грантлар рәвешендә бирелүче ярдәмнән һәркем файдалана ала. Шундый ярдәмнәрнең берсе - сөтчелек юнәлешендәге мини-ферма яки терлекләргә сарай төзүчеләргә күрсәтелүче ярдәм.

Төзелгән сарае яки төзелеш эшләре башланган булса һәм шәхси хуҗалыгында өч савым сыеры булган кешеләр **400 мең сум** күләмендәге субсидия ала алалар. Килешүдә күрсәтелгәнчә, сарай сигездән дә ким булмаган сыерга исәпләнгән, ел ярым эчендә шул сарайда сигез баш сыер булырга һәм биш ел асралырга тиеш.

Әгәрдә **200 мең** сум алырга теләсәләр – 1 гыйнварга шәхси хуҗалыгында ике баш савым сыеры булырга тиеш һәм килешүдә күрсәтелгәнчә, сарай биштәндә ким булмаган сыерга исәпләнгән, ел ярым эчендә шул сарайда биш баш сыер булырга һәм шулай ук биш ел асралырга тиеш.

Хөкемәт тарафыннан шундый мөмкинчелекләр булган чагында, сезгә бу программаларда катнашырга тәкъдим итәм.

Хөкүмәтнең эшсез калучыларга ярдәм итү йөзеннән кабул ителгән “**Үз-мәш-гуль-лек**” программасы актив эшли башлады. Бу программаның асылы - мәшгульлек үзәкләре аша гражданнарны эшмәкәрлеккә тарту, аларга үз эшләрен ачуда булышу икәнлеген беләбез. Олы Кайбыч авылында – 28 кеше, Иске Чәчкабта 10, Афанасьевка – 4, Симәкидә 3 кеше бу программа буенча теркәлгән.

Авылда халык үз хуҗалыгында мал – туар асрап, җитештергән продукциянең үзеннән артканын сатып әзме – күпме файда эшләп көн күрә. 2021 нче елда шәхси хуҗалыклардан сатылучы продукция күләменең исәбен алып, һәр айга анализ ясалды:

Олы Кайбыч авыл җирлеге буенча 12 айга сөт, ит, бәрәңге Һәм башка товарлар сатудан, халыкка техника белән хезмәт күрсәтүдән кергән уртача керем 29 миллион 217 мең 670 сум тәшкил итте.

Бу бер хуҗалыкка уртача керем 35 мең сум туры килә.

**ШӘХСИ ХУҖАЛЫКЛАРДАТЕРЛЕКНЕҢБАШ САНЫ**

Слайдта күрәсез

|  |  |  |  |  |  |
| --- | --- | --- | --- | --- | --- |
|  | 2019 | 2020 | 2021 | Олы Кайбыч | |
| 2020 | 2021 |
| Мөгезле эре терлек | 247 | 303 | 352 | 144 | 168 |
| Шул исәптә сыерлар | 97 | 89 | 96 | 27 | 26 |
| Сарыклар | 192 | 320 | 336 | 171 | 181 |
| Кәҗәләр | 133 | 141 | 142 | 105 | 101 |
| Атлар | 30 | 40 | 43 | 29 | 30 |
| Кош-корт | 2097 | 2575 | 2729 | 1313 | 1441 |
| Умарта оялары | 221 | 240 | 243 | 130 | 130 |
| Куяннар | 41 | 37 | 45 | 22 | 30 |

Шәхси хуҗалыклардан сөт җыюның халыкка өстәмә акча кертүен без яхшы аңлыйбыз һәм моның өчен шартлар тудырырга тырышабыз. Иске Чәчкаб, Афанасьевка, Олы Кайбыч, Симәки авылларында халыктан сөт җыю белән шәхси эшмәкәр Рафаэль Щукин, “Экопродукт – Кайбыч” кулланучылар кооперативы һәм “Нурмол” Җаваплыгы чикләнгән җәмгыять шөгельләнәләр.

Олы Кайбыч авыл җирлегендә барлыгы 352 баш мөгезле эре терлек, шул исәптән сыерлар 96 баш. Январь аеның 15 көненә 1 литр сөткә Рафаэль Щукин һәм “Экопродукт – Кайбыч” 24 сумнан, “Нурмол” – 25 сумнан исәп-хисап ясады.

Шуңа өстәп Республикадан 1 баш сыерга 2000 сум,

2 баш сыерга – 3000 сум,

3 һәм аннан да кубрәк баш сыерга 4000 сум,

ветеринар хезмәт күрсәткән өчен 300 сум исәбеннән 78 баш сыерга 275 мең 400 сум;

75 баш кәҗәгә 500 сум исәбеннән 37 мең 500 сум;

3 яшьтән арткан 1 баш атка 3000 сум исәбеннән 17 баш атка 51 мең сум субсидия бирелде.

Җәйге чорда җитештерелгән продукциягә тиешле бәя булмаганда субсидия бирелү җитәкчеләребезнең авылга булган игътибарына тагын бер мисал. Аның максаты-авылда малларның баш санын киметмәү, шәхси ярдәмче хуҗалыкларны үстерүгә этәргеч бирү. Гомер-гомергә сыер асраган авыл халкына шулай ярдәм күрсәтелгәнгә авыл кешесе бик рәхмәтле. Безнең авыл җирлегендә дә 3 баш һәм аннан да артык сыер асраучы хуҗалыкларыбызда бар, бу безне куандыра: Болар Афанасьевка авылыннан Гайнутдинов Радик Агзамутдинович - 4 баш, Корниев Ильшат Минсеетович - 10 баш, Муклукова Светлана Николаевна - 15 баш, Симәки авылыннан Ключников Александр Николаевич - 3 баш, Олы Кайбыч авылыннан Гайнутдинов Рустам Агзамутдинович - 8 баш сыер асрыйлар.

Авыл кешесенең авыр хезмәтен җиңеләйтү, терлекчелек тармагы үсешенә ярдәм итү буенча төрле чаралар күрелә. 3 һәм аннан да күбрәк сыер асраучыларга савым аппаратлары тапшырыла. Быел бу программада Иске Чәчкаб авылыннан Ильмира Зиннатуллина, Симәки авылыннан Александр Ключников катнаштылар.

Көз көне ярминкәләр башлану белән районда һәм Казанда оештырыла торган бу ярминкәләрдә без дә актив катнашабыз, шәһәр халкы авылдан килгән ит һәм сөт продукциясен, яшелчәне яратып алалар.

2021 ел авыл хуҗалыгында эшләүчеләр өчен үзгәрешләр елы буларак тарихка кереп калыр. Авыл җирлеге территориясендә “Август – Кайбицы” Җаваплыгы чикләнгән җәмгыять эшли башлады. Бу үзгәрешләр беренче булып идарә итү тармагына, машина трактор тармагына кагылса, икенче булып терлекчелек тармагына кагылды. Үзегез белүегезчә бүген фермалар ябык, терлекләр юк. “Алтын кырлар” Җаваплыгы чикләнгән җәмгыятьтә Олы Кайбыч авыл җирлегенән 29 кеше эшли иде. Шуларның бүгенге көндә 9 кеше эшсез өйдә утыра, 1 кеше лаеклы ялда, 1 кеше мәнгульлек үзәгенә исәпкә басты, 11 кеше “Август – Кайбицы” җаваплыгы чикләнгән җәмгыятьтә, 3 кеше – М-12, 4 кеше - “Алтын кырлар” Җаваплыгы чикләнгән җәмгыятьтә эшлиләр

Олы Кайбыч авыл җирлегендә 335 җир пае хуҗаларының 16 җир пайы “Габитов” КФХ сында, 133 се “Хасанов” КФХ сында, 186 пае “Алтын кырлар” Агрофирмасында иде. 2021 елда “Габитов” КФХ сында һәм “Хасанов” КФХ сында пай җирләре булучыларга тулысынча икмәк белән һәм акчалата исәп-хисап ясалды.

Агрофирма тарафыннан җир пайлары өчен 1 млн 253 мең 645 сум ведомость белән таратылды. Шулай ук 2017 елда калган бурыч өчен 75 мең 445 сум җир пайлары хуҗаларына күчерелде.

2021 ел ахырында 658 гектар җир (100 паи) Зиннуров КФХ сына арендага бирелде.

1166 гектар җирне (177 паи) Хасанов Айрат Абделхакович арендага алып рәсмиләштереп бетерәчәк.

79 гектарны (12 паи) Муклуков Павел Николаевич арендага алырга җыена.

**АВЫЛ ҖИРЛЕГЕНДӘ ЯШӘҮЧЕЛӘРНЕҢ ШӨГЫЛЕ**

2022 елның 1 январына Олы Кайбыч авыл җирлеге составындагы дүрт торак пунктта – 940 хуҗалыкта

барлыгы 2 мең 548 кеше. Олы Кайбычта - 709 хуҗалыкта – 1 мең 905 кеше.

Шуларның Олы Кайбыч авылында эшкә яраклы халык саны 602 кеше алар арасыннан 13 кеше авыл хуҗалыгында, бюджет өлкәсендә эшләүчеләр 233 кеше, төрле оешмаларда эшләүчеләр һәм кече эшмәкәрлек белән шөгелләнүчеләр 294 кеше, үзмәшгүллек 28 кеше, кырыйга китеп эшләүчеләр 21 кеше һәм эшсез 13 кеше санала. Калган авылларыбызны слайдта күрәсез.

|  |  |  |  |  |  |
| --- | --- | --- | --- | --- | --- |
| Халыкны эш белән тәэмин итү | Олы Кайбыч | Иске Чәчкаб | Афанасьевка | Симәки | Барлыгы: |
| Эшкә яраклы халык, барлыгы | 602 | 122 | 63 | 33 | 820 |
| Шуларның эшләүчеләре |  |  |  |  |  |
| -авыл хуҗалыгында | 13 | 5 | 2 | 1 | 21 |
| -бюджет өлкәсендә | 233 | 42 | 11 | 2 | 288 |
| Башка организацияләрдә, урта һәм кече эшмәкәрлек | 294 | 48 | 42 | 24 | 408 |
| Үзмәшгульлек | 28 | 10 | 4 | 3 | 45 |
| Авылдан читтә эшләүчеләр | 21 | 5 | 2 | 3 | 31 |
| Эшсезләр саны | 13 | 12 | 2 | 0 | 27 |

Халыкка хезмәт күрсәтүче түбәндәге учрежденияләр исәпләнә:

- Олы Кайбыч мәктәбе

- Балалар бакчасы

- Китапханәләр

- Үзәк хастаханә

- Мәдәният йорты

Авыл җирлегендә эшкә иренмәгән кешегә эшләргә эш бар. Бүгенге көндә авылда үз эшен булдырып, матур итеп яшәүчеләр дә бар. Авылда шәхси бульдозеры, бәрәңге утырту, алу җайланмалары булган трактор хуҗалары бар. Әлбәттә, без моңа шат, чөнки авыл җирендә эшне оештыру өчен аларның һәрберсе кирәк.

**СУ БЕЛӘН ТӘЭМИН ИТЕЛЕШ**

Безнең җирлекне 16 башня су белән тәимин итә. Башнялар су үткәргечләр күптәнге, алар безнең еш ватылалар, аларның эшләү сроклары узган диеп әйтергә була.

2021 нче елда Республика программасы буенча Олы Кайбыч авылында 8 млн 800 мең сумлык су белән тәимен итү системасы реконструкцияләнде. Бу эшләр Гисматуллин, М. Закиров, Үзәк, Саз урамнарында башкарылды.

2022 елда Республика программасы буенча Олы Кайбыч авылында 2 км су белән тәимен итү системасын реконструкцияләү планнаштырыла. Барлыгы 29 млн 370 мең 750 сумга.

Суга кытлык, нигездә, май – июнь - июль айларында, яшелчәләргә су сибү таләп ителгән вакытта күзәтелә.

Һәр җыенда эйтеп китсәк тә, барыбер бакчаларда шланглар белән су агызу күзәтелә.

Аскы урамнарда яшәүчеләр бакчага сиптереп, артык сарыф иткәнлектән, су югарыда урнашканнарга барып җитә алмый.

Эйдәгез инде болай кыланмыйк. Безгә суны бик күп исраф итмичә матур гына кулланырга кирәк.

**ЮЛЛАР**

Авыл җирлеге җитәкчелеге эшчәнлегенең төп максаты – халыкның тормыш муллыгын үстерү, социаль-көнкүреш шартларын яхшырту, барлык ихтыяҗларын канәгатьләндерү өчен тиешле шартлар тудыру. Җирлекне үстерү һәм халыкның яшәү сыйфатын яхшыртуга юнәлдерелгән республика программалары безнең җирлектә дә уңышлы тормышка ашырыла. Юлларны төзекләндерү проблемасының елдан - ел уңышлы хәл ителә баруы - моның ачык мисалы. Юл - авыл яшәеше өчен иң мөһим нәрсәләрнең берсе.

Республика программасы буенча Олы Кайбычта:

Ш. Галиев урамында, мәктәп янында 1482 кв.м - 1 миллион 735 мең 947 сумга,

Гисматуллин урамында 250 метр озынлыкта 2 миллион 148 мең 436 сумга,

Галия Кайбицкая урамында 154 кв.м. – 301 мең 647 сумга асфальт юл ремонтланды.

Иске Чәчкаб авылы янында, Олы Кайбыч – Камылово трассасында 79 млн 322 мең 690 сумга капиталь ремонт эшләнеп бетте.

2022 нче елга Олы Кайбыч авылында Үзәк, М. Закиров, Чишмәле урамнарында, Пятерочка кибетеннән мәктәпкә кадәр аралыкка, Р. Гарафутдинов урамында тратуарга 15 млн. сумга асфальт планга кертелә.

“Уланово- Каратун” юлының - Олы Кайбыч авылы Үзәк урамында Кече Кайбыч ягына капитал ремонт ясалачак барлыгы 70 млн. сумга.

**ЭЛЕКТРДАН КУЛЛАНУ**

Республикада социаль проект-авыл урамнарын яктырткыч лампалар белән тәэмин итү программасы ел саен эшләп килә.

Багана башындагы янган утларга тотылган электр энергиясе өчен авыл жирлеге бюджетыннан түләнә. Отчет елында безнең җирлектә авыл урамнарны яктырту өчен 78 мең 306 кВТ электр энергиясе сарыф ителгән, моның өчен 592 мең 233 сум акча күчерелде. Таймерлар тору хисабына, кич 17 сәгатьтә кабына, төнге 12 сүнә. Таймерларны сәгать режимында, көннең кыскару һәм озынаю халәтенә карап күчереп торабыз.

Республика программасы буенча Олы Кайбыч урамнарында 147 мең 400 сумга 10 данә яктырткычлар алмаштырылды.

2022 нче елда Иске Чәчкаб авылында 143 мең сумга 10 данә яктырткычлар алмаштыру планлаштырыла.

**ГАЗЛАШТЫРУ**

Олы Кайбыч авылы 97 % газлаштырылган. Газ буенча эзеклекләр килеп туганы юк. Күреп торганыгызча, авылда яңа йортлар төзелеп газлаштыру эшләре дәвам итә.

**ЭЛЕМТӘ**

Олы Кайбыч авыл җирлегендә 940 йортның 390нына телефон, 492 йортка интернет челтәре һәм 380 йортка кабельле телевидение тоташтырылган. Район газетасына язылу шома гына бармый, һәр йорт та бу газетага языла дип әйтеп булмый. Олы Кайбыч авыл җирлеге буенча 2022 елның беренче яртыеллыгына 480 кеше район газетасына язылган.

**ТӨЗЕКЛӘНДЕРҮ ҺӘМ ҮЗАРА САЛЫМ**

Муниципаль берәмлекләр таянып эшли торган 131 нче номерлы Федераль Закон нигезендә Авыл җирлегенә бирелгән вакәләтләр күп булса да, финанслар белән җитәрлек дәрәҗәдә ныгытылмаган. Төзекләндерү эшләре өчен авыл җирлеге бюджетында бернинди акча каралмый. Шул ук вакытта барыбыз да авылларыбызның төзек һәм матур булуын телибез.Үзара салым җыю нәкъ менә шуңа юнәлдерелгән дә инде. Халыктан җыелган үзара салым акчасы авылларны төзекләндерергә ярдәм итә.

**Олы Кайбыч авылы буенча:**

Списокта булган 1228 сайлаучыдан 500 сум күләмендә, барлыгы 614 мең сум акчаны тулысынча җыеп бетереп, авыл Советының махсус счетына керткәч безгә Республикадан җыелган сумманы 4 тапкыр арттырып, ягни 2 миллион 456 мең сум күләмендә субсидия бирелде, барлыгы 3 миллион 70 мең сум.

Әйтергә кирәк һәр авылның акчасы фәкать үз авылында тотылды!

Халык тарафыннан җыелган һәм Республика бюджетыннан кергән акча нәрсәгә тотылды.

1. **Материаллар сатып алып, урам утларын ремонтлау.**

Бу эшләргә 50 мең сум урам утларын ремонтлауга тотылды. Светильниклар алыштырылды. Эшләрне “Кайбыч агроторгсервис җаваплыгы чикләнгән җәмгыять башкарды.

1. **Материаллар сатып алып паркны төзекләндерү.**

Дубра паркында эшләнгән эшләр.

“Рәйхан”җаваплыгы чикләнгән җәмгыятькә 228 мең 49 сум ремонт эшләре өчен

КФХ Зиннуровка150 мең сум парк эчен чаптырткан өчен

ИП “Макаровка 21 мең 950 сум электр товарлар сатып алган өчентүләнде.

1. **Территорияләрене санкцияләнмәгән чүплекләрдән чистарту.**

86 мең 825 сум ИП Хикматуллинга һәм 263 мең 175 сум КФХ Зиннуровка свалкаларны чистарткан өчен түләнде.

1. **Материаллар сатып алып, чишмәләрне ремонтлау һәм территорияләрен төзекләндерү.**

Садовая урамындагы чишмәгә ремонт. Бу эшләргә 10 мең сум Кайбыч торак коммуналь хуҗалыгына түләнде.

1. **Материаллар сатып алып, тротуарлар салу.**

Үзәк урамда тротуар салынды. Бу эшләргә 99 мең 990 сум КФХ “Залялиевка” һәм 900 мең 10 сум “Кайбыч агрохимсервис” Ачык акционерлык җәмгыятькә түләнде.

1. **Материаллар сатып алып, су челтәрләрен ремонтлау.**

Качкалак урамы өстендә казылган яңа каптажга “ВКС җаваплыгы чикләнгән җәмгыятькә насос урнаштырган өчен 210 мең 830 сум,

“ВокСнаб” җаваплыгы чикләнгән җәмгыятькә материаллар алган өчен 506 мең 142 сумһәм 168 мең сум җиһазларны монтажлауга,

“Интех”җаваплыгы чикләнгән җәмгыятькә 52 мең 800 сум һәм 22 мең 228 сум “Кайбыч агроторгсервис җаваплыгы чикләнгән җәмгыятькә материаллар сатып алган өчен түләнде.

1. **Материаллар сатып алып, юлларны норматив хәлгә китерү.**

Гисматуллина урамының бер өлешенә щебень юл салынды. Бу эшләрне ИП Шарафиев башкарды, 79 мең 65 сум акча сарыф ителде һәм 20 мең 935 сум Музей каршында салынган стоянканың долгы түләнде.

1. **Торак пункт чикләрендә автомобиль юлларын карап тоту.**

Бу эшләргә 100 мең сум КФХ Зиннуровка түләнде. Юл кырыйлары чабылды.

1. **Материаллар сатып алып, зиратларны чистарту һәм ремонтлау.**

Зират эче чистартылды. Бу эшләргә ИП “Хикматуллинга” 100 мең сумтүләнде.

Бу эшләрнең сметага туры китереп башкару-башкарылмавын районда төзелгән комиссия килеп тикшереп, материалларны санап, эшне кабул итеп алганнан соң гына, эшне башкарган оешмаларга казначылык аркылы узара салым акчалары күчерелеп бетте. Бу июль - ноябрь айлары. Акчалар бер кешенең дә кулында булмады, бары тик счеттан-счетка күчерү юлы белән башкарылды.

**Деревня Афанасьевка и село Семекеево**

Всего124 избирателей собрано средств 62 тысяч рублей из бюджета Республики выделено 248 тысяч рублей и общая сумма 310 тысяч рублей.

**Расход средств самооблажения для деревни Афанасьевка и села Семекеево:**

1. **Ремонт уличного освещения с приобретением материалов.**

В д. Афанасьевка и с. Семекеево на ремонт уличного освещения израсходовано 10 000 рублей. Заменена светильников. Работу выполнил ООО “Кайбицкий агроторгсервис”

1. **Очистка территорий от несанкционированных свалок населенных пунктов поселения.**

В д. Афанасьевка и с. Семекеево очищены свалки. В д. Аванасьевка эту работу выполнил КФХ “Зиннуров” на сумму 40 000 рублей.

В с. Семекеево ИП “Хикматуллин на сумму 62 тысячи 500 рублей.

1. **Ремонт водопроводных сетей с приобретением материалов.**

Ремонт водопроводных сетей в с. Семекево и Афанасьевка выполнил МУП “Кайбицкое ЖКХ”. На сумму 50 000 рублей.

1. **Приведение в нормативное состояние дорог с приобретением материалов**

В д. Афанасьевка (отремотирована дорога по ул. Ключевая) на сумму 107 тысяч 500 рублей. Работу выполнил ИП “Шарафиев.

1. **Содержание автомобильных дорог в границах населенных пунктов поселения.**

В д. Афанасьевка и с. Семекеево обкашены дороги на сумму 40 000 рублей. Работу выполнил КФХ “Зиннуров”.

Инде аңлап торганыгызча, үзара салым акчасын җыю быел да башкарылачак.

Үзара салым акчасын җыю буенча халык җыеннары үткәрелде. Олы Кайбыч авылында бу 9 этапта, Иске Чәчкабта 4 этапта, Афанасьевка 2 этапта һәм Симәки авылында 1 этапта узды.

Мин сезне 2022 елда үзара салым акчасына планлаштырган эшләр белән таныштырып үтәм.

Исемлеккә кертелгән 1655 кешедән 500 сум күләмендә 827 мең 500 сум акча җыелырга тиеш, шуңа өстәп республикадан биреләчәк 3 миллион 310 мең сум күләмендә субсидия. Барлыгы 4 миллион 137 мең 500 сум булачак.

**2022 нче елга планнар**

1. Материаллар сатып алып, урам утларын ремонтлау;
2. Материаллар сатып алып, паркларны төзекләндерү;
3. Территорияләрне санкцияләнмәгән чүплекләрдән чистарту;
4. Материаллар сатып алып, чишмәләрне ремонтлау һәм территорияләрен төзекләндерү;
5. Материаллар сатып алып, тротуарлар ясау;
6. Материаллар сатып алып, балалар мәйданчыкларын төзекләндерү;
7. Материаллар сатып алып, җәяүлеләр күперләрен ремонтлау;
8. Материаллар сатып алып, су челтәрләрен ремонтлау;
9. Материаллар сатып алып, юлларны норматив хәлгә китерү;
10. Торак пункт чикләрендә автомобиль юлларын карап тоту;
11. Материаллар сатып алып, зиратларны чистарту һәм ремонтлау.

Сорау һәм тәкъдимнәрне чыгыш тәмамланганнан соң бирүегезне сорыйм.

Авылларны төзек һәм чиста тоту беркайчан да мөхимлеген югалтмый. Ел саен 1 апрельдән 1 июньгә кадәр торак пунктларны чистарту буенча икеайлык игълан ителә.

Һәр җыенда әйтсәктә чокыр буйларына, посадкаларга чүп ташучылар күрәнә. Әйдәгез мондый эшләр белән шөгельләнмик инде. Үзебез яшәгән җиребезне матур һәм чиста тотыйк.

Авыллар чигендәге юл кырыйларын берничә тапкыр Зиннуров Фәрит үз тракторы белән чаптырды. Авыл эчендәге юл кырыйларын яздан көзгә кадәр бюджет хезмәткәрләре көче белән чистартып тордык.

**АВЫЛ ҖИРЛЕГЕНДӘ ДЕМОГРАФИК ХӘЛНЕҢ ТОРЫШЫ**

|  |  |  |  |  |  |
| --- | --- | --- | --- | --- | --- |
|  | **2019г.** | **2020г.** | **2021 г.** | **Олы Кайбыч** | |
|  |  | **2020** |  |
| Туучыбалалар саны | 32 | 27 | 22 | 20 | 19 |
| Үлүчеләр | 28 | 25 | 33 | 16 | 23 |
| Кайтучылар | 79 | 39 | 34 | 34 | 31 |
| Китүчеләр | 77 | 77 | 69 | 68 | 51 |

Авыл җирлегендә демографик хәлнең торышын бик куанычтан түгел дияргә була. Олы Кайбычта 2021 нче елда 19 бала дөньяга килде. Яшәү белән үлем бергә йөри, отчет елында 23 кешенең үлеме теркәлде, алдагы елда 16 иде.

Үлүчеләрнең уртача яше безнең авыл җирлегендә 70 яшь.

Үлүчеләрнең күбесе өлкән яшьтә булсалар да, арада аянычлы үлемнәр белән китүчеләрдә бар.

2021 елда Олы Кайбыч авыл җирлегендә 5 яшь пар яңа гаилә корды, 9 пар аерылышты.

31 кешекайтып урнашты, 51 кеше пропискадан төшеп китте. Бүгенге көндә Олы Кайбыч авылында 1723 кеше яши.

**МӘГАРИФ**

Мәктәп-авыл җирлегендәге иң зур коллективтан торган учреждение. Авыл җирлегендә оештырыла торган нинди генә эш булмасын, мөрәҗәгать иткәннән соң, мәктәп директорлары Исламия Мирхатовна һәм Айрат Азатович бернинди каршылыксыз, үзләренең кул астында эшләүче коллектив һәм укучылар белән эшне оештырырга булышалар. Әлбәттә, үзара аңлашып, килешеп эшләгәндә эшнең нәтиҗәсе дә әйбәт була. Район үзәгендәге “Миләшкәй” балалар бакчасында – 116 бала, шулай ук балалар сәнгать мәктәбендә 75 укучы фортепьяно, баян, классларында шөгыльләнә.

**КИБЕТЛӘРНЕҢ ЭШЧӘНЛЕГЕ**

Олы Кайбыч авыл җирлегендә 38 сәүдә предприятиясе халыкка хезмәт күрсәтә. Афанасьевка һәм Симәки авыллары кибетләрендә Гимадиева Гузалия Рашитовна авылдашларын кирәкле товарлар белән тәэмин итә. Пятерочка, Магнит кибетләре матур гына эшләп килә. Халык бик теләп йөри. Шәхси эшмәкәр Сөләйман Гафиятуллин тырышлыгы белән якшәмбе көнне, ачык базар эшли.

Барлык кибетләр дә кирәкле товарлар белән тәэмин ителгән.

**МӘДӘНИ ЧАРАЛАР**

Өч торак пунктта халыкка мәдәният хезмәте күрсәтелә. Олы Кайбычта - район мәдәният йорты, Үзәк китапхәнә, балалар китапханәсе, Кайбыч балалар сәнгать мәктәбе, Галия Кайбицкая исемендәге һәм Кайбыч ягы музейлары эшләп килә.

Иске Чәчкаб, Афанасьевка авылларында мәдәният йортлары, китапхәнәләр эшли.

Пандемия шартларында, роспотребназор тәкъдим иткән кагыйдәләрне төгәл үтәп, яшь чикләүләр кулланып, маскалар киеп, кулларны антисептиклар белән эшкәртеп бәйрәмнәр уңаеннан матур гына чаралар үткәрелде.

Апрель аенда районыбызның 30 еллык юбилеен, 9 Майда Бөек Җинүнең 76 еллыгын, Хәтер һәм кайгы көнен билгеләп үттек.

Милли бәйрәмнәребез Сабантуй, Нәүрүз бәйрәмнәрендә катнаштык.

“Кичке уен” район фестивале белән берлектә, Татарстан Республикасынында яшәүчеләрнең 2 регионара “Уен Фест” традицион халык уеннары фестиваленең зона этабында 8 районны берләштереп, зурлап уздырылды. Элеге “Кичке уен” проекты “Татарстан Республикасында милли телләрне һәм мәдәниятне пропагандалау һәм популярлаштыру, балалар һәм яшьләрдә Татарстан Республикасында милли телләрне һәм мәдәниятне өйрәнүгә кызыксыну тудыру буенча иң яхшы чара” номинациясендә 500 мең сумлык грант отты.

“Авыл Денс” халык бию төркеме 10 еллык юбилеен билгеләп үтте. Шул уңайдан Мәдәният министрлыгы тарафыннан 300 мең сумлык сертификат белән бүләкләнде. Чувашия республикасының Комсомол районы Урмай авылында үткәрелгән милли бәйрәмебез - Сабантуенда уңышлы чыгыш ясадылар. Менә инде икенче мәртәбә “Авыл Денс” бию төркеме “Урмай Зәлидә” фестиваленен Гран – Приена ия булдылар.

Балалар иҗатының “ПРО лето” Бөтенроссия иҗади конкурсында “Кинематограф” номинациясендә – “Әкият” халык курчак театры 2 дәрәҗә лауреаты булды.

**СӘЛАМӘТЛЕКНЕ САКЛАУ**

Олы Кайбычта район үзәк сырхауханәсе урнашкан, Иске Чәчкаб, Симәкидә фельдшер - акушерлык пунктлары халыкка хезмәт күрсәтә. (Медецина хезмәткәренең чыгышын соңрак тыңлап китәрбез).

**ЯШЬЛӘР БЕЛӘН ЭШ, СПОРТ, АРМИЯ САФЛАРЫНА ЧАКЫРЫЛЫШ**

Район үзәгендә бассейны белән бергә спорт-сәламәтләндерү комплексы булу, барыбыз өчен дә зур куаныч. Биредә уңайлы шартларда рәхәтләнеп спорт белән шөгыльләнеп була. Авылдагы яшьләр дә, мәктәп укучылары да мәктәпнең спорт залыннан тыш, комплекска барып та шөгыльләнәләр.

Имәнлек паркында авылыбыз яшләре өчен зур һәм матур спорт площадкасы эшләп килә. Велотрасса, чаңгы базасы, яктыртылганчаңгы трассасыбар.

Шулай ук безнең чемпионнарыбыз өчен Кайбыч катогы матур гына эшләп килә.

Бүгенге көндә 6 егетебез армия сафларында хезмәт итә. Соңгы елларда Ватанны саклау, армиядә хезмәт итүне үзенең мөһим бурычы итеп санаучы егетләр саны арта бара. Яшьләр фән, мәдәният, спорт һәм башка өлкәләрдә үз-үзләрен табарга, Ватаннарын яратырга, тарихны һәм гореф-гадәтләрне белергә тиешләр. Аларның әти-әниләренә илебез чикләрен сакларлык лаеклы уллар үстергән өчен, зур рәхмәтебезне белдерәбез. Егетләребез исән-сау авылга әйләнеп кайтуын көтеп калабыз.

**СОЦИАЛЬ ХЕЗМӘТ КҮРСӘТҮ**

Безнең авыл җирлегендә - 2 Бөек Ватан сугышы ветераны, сугыш ветераннарының тол хатыннары 3, тыл хөзмәткәрләре 14, блокадалы Ленинград михнәтләрен күргән 1 кеше гомер кичерә.

Ярдәмгә мохтаҗ ялгыз әби-бабайларга билгеләнгән социаль хезмәткәрләр үз хезмәтләренә җаваплы карый.

Авылларда балигъ булмаган балалары булган, эчүче исәптә торучы, аналар һәм гаиләләр юк дип әйтергә була.

Яңа ел алдыннан Кыш бабай белән Кар кызы район башлыгы исеменнән балалар бакчасына йөрмәүче балаларга бүләкләр өләштеләр. Бер бала да ихтибарсыз калмады.

Шулай ук барлык юбилярлар да Район башлыгы исеменнән котлап барылды.

Бәйрәмнәр саен Боек Ватан сугышы ветераннарына һәм сугыш ветераннарының тол калган хатыннарына, тыл хезмәтчәннәре дә бүләкләр тапшырыла.

**ХОКУК ТӘРТИБЕН САКЛАУ**

Авыл җирлеге җитәкчелеге эшенең тагын бер юнәлеше-үз территорияңдә хокук тәртибе үтәлешен тәэмин итү, яшьләрне хокукый яктан тәрбияләү, закон бозуларны профилактикалау. Безнең авыл жирлегендә полициянең участок уполномоченные булып ел дәвамында Нугуманов Раил Равилович эшләде.

Участок уполномоченные белән авыл жирлеге җитәкчелеге тыгыз бәйләнештә тора һәм килеп туган проблемаларны бергә хәл итергә тырыша.

**ЯНГЫН КУРКЫНЫЧСЫЗЛЫГЫ КАГЫЙДӘЛӘРЕ ҮТӘЛЕШЕНЕҢ ТОРЫШЫ**

Янгыннар, ни кызганыч, күзәтелеп тора һәм алар тормышыбызга зур зыян сала, фаҗигаләргә китерә. 2021 елда Олы Кайбыч авыл җирлегендә дә 7 янгын очраклары күзәтелде.

Янгын сүндерү хезмәтендә эшләүче хезмәткәрләр белән берлектә күп кенә йортларда йөреп, тикшерү үткәрелде һәм сигнализаторлар куелды. Көнкүреш электр приборларын куллану кагыйдәләрен бозу, сафтан чыккан электр үткәргечтән файдалану очраклары бар.

Зинһар, бу мәсьәләдә сак булып, үзебезгә дә, тирә-күршеләргә дә куркыныч тудырмасак иде.

Бу урында иминиятләштерү турында сүз алып бару мөһим дип саныйм. Янгын чыкканнан соң, кайбер очракларда, йорт-җирен бик аз суммага яки бөтенләй иминиятләштермәгәнлеге ачыклана. Мин сездән елга бер тапкыр үзегезнең булган милкегезне мөмкин булганча зуррак суммага иминиятләштереп куюыгызны һәм уттан кулланганда бик тә сак булуыгызны сорыйм.

**ПРЕДПРИЯТИЕ ҺӘМ УЧРЕЖДЕНИЕ ҖИТӘКЧЕЛӘРЕ БЕЛӘН ҮЗАРА ЭШЧӘНЛЕК ИГАНӘЧЕЛЕК**

Бюджет хезмәткәрләре көче белән шактый гына яфраказык хәзерләп тапшырдык.

Өлкәннәр көне декадасы кысаларында район башлыгы Альберт Ильгизарович мөрәҗәгате белән “Август – Кайбицы” җаваплыгы чикләнгән җәмгыять авылларда яшәүче һәр пенсионерга таратырга, он һәм шикәр комы алып кайтырга ярдәм итте.

Игелекле гамәлләре өчен аларга авыл халкы исеменнән һәм үземнең исемемнән бик зур рәхмәтемне белдерәм.

**ДИНИ ТӘРБИЯ**

Олы Кайбыч һәм Иске Чәчкаб авылларында мәчетләребез эшләп килә. Аллага шокер. Авыл халкының дини белем алырга теләге зур, өлкән яшьтәгеләр белән бергә яшьләр һәм балалар да дин гыйлемен алырга омтыла. Биредә белем алу өчен бөтен мөмкинлекләр дә тудырылган. Җәй айларында мәчетләребездә балалар өчен укулар үтте. Э инде укулар тәмамланганнан соң дин сабагы алучы балалар өчен Сабантуе мәйданында бәйрәм үткәрелде.

**АВЫЛ ҖИРЛЕГЕНЕҢ ЭШЧӘНЛЕГЕ**

Олы Кайбыч авыл җирлеге үзенең эшендә Уставка һәм “Россия Федерациясендә җирле үзидарәне оештыруның гомуми принциплары турында”гы 131 номерлы Федераль Законга таянып эшли. Авыл җирлеге 10 округка бүленгән, һәр округта 5 елга депутатлар сайланган.

Отчет чорында 18 гражданнар җыены һәм 16 авыл җирлеге Советы утырышлары узды. Депутатлар составыннан торган 5 комиссия оешып эшли. Гражданнарны кабул итү көне булып сишәмбе, жомга көннәре санала. Һәр гариза теркәлә, телдән мөрәҗәгатьләр язылып бара. Һәрберсен уңай якка хәл итәргә тырышабыз. 2021 нче елда барлыгы 309 граждан кабул итүдә булган, 222 справкалар бирелгән, 53 хужалык һәм йорт кенәгәләреннән архив күчермә, 34 характеристика бирелгән.

Авыл җирлеге Советы һәм башкарма комитеты кабул иткән һәр карар, булган яңалыклар авыл җирлегенең махсус сайтына куелып бара.

Сентябрь аенда узган Россия Федерациясе Дәүләт Думасына депутатлар сайлау уңай нәтиҗә белән узды. Сайлау кампаниясе вакытында эшләгән сайлау комиссиясе членнарына, һәр йортка кереп, аңлату эше алып барган агитаторларга һәм зур оешканлык, матур сайлау нәтиҗәләре күрсәткән, бердәмлек өчен тавыш биргән халкыма зур рәхмәтемне белдерәм.

Район күләмендә 17 авыл җирлеге арасында уза торган рейтингта безнең авыл җирлеге еллык нәтиҗәләр буенча 5 урында. Рейтингта эшчәнлеккә бәя 9 төр буенча, аерым алганда, бюджет, аның үзебездән җыелган керем өлеше, торак төзелеше, туу һәм үлем, кече һәм урта эшмәкәрлеккә ярдәм программаларының тормышка ашырылуы, шәхси хуҗалыклардагы терлекләр саны, спорт ярышларының уздырылуына, ягъни социаль-икътисади үсешкә карап куела.

**Хөрмәтле депутатлар һәм авылдашлар!**

Сезнең исемнән һәм шәхсән үз исемемнән, район башлыгы, Альберт Илгизәр улы Рәхмәтуллинга - безнең җирлек территориясен төзекләндерүдә һәм халык белән эшләүдә нәтиҗәле ярдәме өчен, Рәхмәт сүзләрен җиткерергә рөхсәт итегез. Сезнең ярдәм бөтен җирдә дә сизелерлек. Авыл җирлеге тормышы проблемаларын хәл иткәндә үзара аңлашып эшләвебезгә ышанам.

Чыгышымның ахырында 2022 елга куелган бурычларны үтәү, җирлегебезнең социаль-икътисадый үсешен тәэмин итү өчен бердәм көчебезне куярбыз дип ышандырып каласы килә. Алга таба да бердәм, сау-сәламәт булып, тиешле юнәлештә матур нәтиҗәләр күрсәтеп эшләргә һәм яшәргә язсын.

Игътибарыгыз өчен рәхмәт! Сораулар булса, мин аларны тыңларга, фикер алышырга һәм алга таба эшне башкарырга әзер.